Tito gekap toe hy oor beurtkrag kla | Netwerk24
22 Februarie 2020 13:15
En toe vang beurtkrag ook vir Tito!
Tito Mboweni, minister van finansies, het sy frustrasies op sosiale media uitgespreek nadat die ligte afgegaan het terwyl hy en sy span aan die begrotingsrede gewerk het.
Fase 2-beurtkrag geld die naweek en het die minister Saterdag in die vroeë oggendure onkant betrap.
Hy en sy span moes toe maar halt roep met voorbereidings vir die begrotingsrede Woensdag, twiet hy. “So frustrerend. Maar die son sal môre opkom en ons sal voortgaan.”
Simpatie vir die minister was egter min op sosiale media. Sommige het gesê hy moet eerder die tyd gebruik om te besef wat die uitwerking van die kragonderbrekings op kleinsakeondernemings is.
Meer oor: Tito Mboweni | Beurtkrag